armvectores/hy_wikipedia_2023 huggingface dataset:
Ռոման Բերեզովսկի

Ռոման Անատոլիի Բերեզովսկի (օգոստոսի 5, 1974(1974-08-05)[…], Երևան, Հայկական ԽՍՀ, ԽՍՀՄ), ռուսազգի հայկական նախկին ֆուտբոլիստ, ով հանդես է եկել ռուսական «Դինամո Մոսկվա» ֆուտբոլային ակումբում և Հայաստանի ֆուտբոլի ազգային հավաքականում՝ որպես դարպասապահ։


== Ակումբային կարիերա ==
Ռոման Բերեզովսկին իր կարիերան սկսել է Երևանի «Կոշկագործ» (հետագայում՝ «Շենգավիթ») ֆուտբոլային ակումբում, որի կազմում 1991 թ. մասնակցել է ԽՍՀՄ 2-րդ խմբի Բ մրցաշարին։ Հայաստանի անկախացումից հետո՝ 1992 թ.-ին, «Շենգավիթ» թիմի կազմում մասնակցել է Հայաստանի անդրանիկ առաջնությանը։ 1992 թ. ամռանը տեղափոխվել է «Սյունիք», որտեղ հանդես է եկել մինչև տարեվերջ։ Պատերազմի և ֆինանսական ծանր պայմանների պատճառով «Սյունիք» ֆուտբոլային ակումբը 1993 թ. հրաժարվել է մասնակցել առաջնությանը և լուծարվել է, իսկ Ռոման Բերեզովսկին տեղափոխվել է Սանկտ Պետերբուրգ։ 1993 թ.-ին հանդես է եկել Սանկտ Պետերբուրգի «Կոսմոս-Կիրովեց» թիմում, որը մասնակցում էր Ռուսաստանի 2-րդ խմբի առաջնությանը։ 1994 թ.-ին տեղափոխվել է Սանկտ Պետերբուրգի «Զենիթ», որտեղ հանդես է եկել մինչև 2000 թ. ավարտը։ Այդ ընթացքում 1997 թ.-ին ճանանչվել է Ռուսաստանի լավագույն դարպասապահ, իսկ 1998 թ. դարձել Ռուսաստանի գավաթակիր։
2001 թ.-ին տեղափոխվել է Մոսկվայի «Տորպեդո»։ Մեկ տարի անց տեղափոխվել է Մոսկվայի մեկ այլ ակումբ՝ «Դինամո», որտեղ հանդես է եկել մինչև 2005 թ.-ի ավարտը։ 2006 թ. տեղափոխվել է մերձմոսկովյան «Խիմկի»։ 2012 թ. փետրվարին վերադարձել է Մոսկվայի «Դինամո», որտեղ հանդես է գալիս մինչ այժմ։
Ռոման Բերեզովսկին «Լև Յաշինի» ակումբի անդամ է։


== Ազգային հավաքական ==
1994 թ. Ռոման Բերեզովսկին հրավիրվել է Հայաստանի երիտասարդական հավաքական և սեպտեմբերի 6-ին մասնակցել Բելգիայի դեմ Եվրոպայի երիտասարդական առաջնության ընտրական փուլի հանդիպմանը։ Ընդհանուր առմամբ երիտասարդական հավաքականում մասնակցել է 8 հանդիպման։
Ռոման Բերեզովսկին իր նորամուտը ազգային հավաքական նշել է 1996 թ. օգոստոսի 31-ին՝ աշխարհի առաջնության ընտրական փուլի մեկնարկային՝ Պորտուգալիայի հավաքականի դեմ Երևանյան խաղին։ Մինչ այժմ ազգային հավաքականի կազմում մասնակցել է Եվրոպայի առաջնության չորս ( 2000, 2004, 2008, 2012) և աշխարհի առաջնության հինգ (1998, 2002, 2006, 2010, 2014) ընտրական փուլերին։ Անցկացրած խաղերի քանակով Հայաստանի հավաքականի դարպասապահների ռեկորդակիրն է (71 խաղ)։


== Պարգևներ ==
«Հայրենիքին մատուցած ծառայությունների համար» 2-րդ աստիճանի մեդալ (2011)։


== Ծանոթագրություններ ==


== Արտաքին հղումներ ==
Ռոման Բերեզովսկիի բաժինը ՀՖՖ-ի պաշտոնական կայքէջում (հայ.), (անգլ.), (ռուս.)
Պղպեղասունկ

Պղպեղասունկ (լատ.՝ Lactarius piperatus), բազիդիավոր սնկերի կաթնասնկերի ցեղի ներկայացուցիչ։ Հայաստանում հազվադեպ հանդիպում է հյուսիսարևելյան մարզերի սաղարթավոր և խառնանտառներում, հողի վրա՝ ամռանը (1100-1400 մ բարձրություններում)։


== Նկարագիր ==

Միկոռիզագոյացնող է. համակեցության մեջ է մտնում հիմնականում լայնատերև ծառատեսակների հետ։ 

Գլխարկը (տրամագիծը՝ 7-20 սմ) սկզբում ուռուցիկ է, ապա՝ ձագարաձև՝ ներծալված և աղվամազերով պատված եզրերով, հարթ, սպիտակ։
Հասուն պտղամարմինը ծածկված է դեղնագորշագույն կամ մոխրագույն բծերով։
Պտղամիսն ամուր է, պարունակում է տարեկանի հացի թույլ հոտով սպիտակ կաթնահյութ։
Թիթեղները խիտ են, սպիտակ, իջնում են ոտիկի վրա, հաճախ՝ կաթնահյութի կաթիլներով, որոնք չորանալուց հետո ստանում են կանաչամոխրագույն երանգ։
Ոտիկը (երկարությունը՝ 3-7 սմ, հաստությունը՝ 2-3 սմ) գլանաձև է, երբեմն՝ հիմքի մոտ նեղացած, ամուր, սպիտակ, հարթ։


== Փոփոխականություն ==

Գլխարկը ամբողջովին սպիտակ է կամ կաթնագույն, սովորաբար կենտրոնական մասում ավելի մուգ է, քան եզրերը։ Թիթեղները սկզբում սպիտակ, ապա կրեմագույն, վնասվածքների դեպքում պատվում են դեղնա-շականակագույն բծերով։


== Էկոլոգիա և տարածում ==
Աճում են խոնավ և ստվերոտ անտառներում շարքերով կամ որոշակի շրջանակներով։ Գերադասում են աճել դրենաժային կավե հողերում։
Աճում են ամռան և աշնան ամիսներին։


== Այլ նմանատիպ տեսակներ ==
Lactarius vellereus
Lactarius glaucescens
Lactarius pergamenus


== Հոմանիշներ ==
Agaricus piperatus L. 1753
Agaricus acris Bull. 1785
Lactifluus piperatus (L.) Roussel 1806
Lactifluus piperatus (L.) Kuntze 1891
Agaricus lactifluus var. piperatus (L.) Pers.


== Սննդային որակ ==
Հաճախ սուր հոտի պատճառով համարում են ոչ պիտանի ուտելու համար։ Ուտելի է. օգտագործվում է միայն թթու դրած։ Բացի այդ, երբեմն չորացրած փոշի օգտագործվում է որպես համեմունք։


== Բուժիչ հատկություններ ==
Պղպեղասունկը լավ ազդեցություն ունի տուբերկուլյոզի վրա։ Ժողովրդական բժշկության մեջ չորացված սունկը օգտագործում են լեղապարկի քարերի բուժման ն պատակով։


== Ծանոթագրություններ ==


== Գրականություն ==
Кибби Дж. Атлас грибов: Определитель видов. — СПб.: Амфора, 2009. — С. 186.
Хардинг П. Грибы. — М.: АСТ, 2002. — С. 89.
Янсен П. Всё о грибах. — СПб.: Кристалл, 2006. — С. 87.
Грибы: Справочник / Пер. с итал. Ф. Двин. — М.: АСТ, 2001. — С. 122.
Грибы СССР / отв. ред.Горленко М. В.место= М.. — Мысль, 1980. — С. 230.


== Արտաքին հղումներ ==
Таксономия Lactarius piperatus на сайте Mycobank.org
Lactarius piperatus на сайте «Грибы Калужской области»
Lactarius piperatus на сайте toadstool.ru
Տորա (Օչեյայի վտակ)

Անվան այլ կիրառումների համար տե՛ս՝ Տորա (այլ կիրառումներ)Տորա (ռուս.՝ Тора), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Օչեյա գետի աջ ափին՝։ Գետի երկարությունը 52 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000023481
Հիդրոլոգիական ուսումնասիրությունների կոդը - 103002348
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ստալինյան բռնաճնշումները Ադրբեջանում

Ստալինյան բռնաճնշումները Ադրբեջանում (ռուս.՝ Сталинские репрессии в Азербайджане), 1920-1950-ականներին Ադրբեջանական ԽՍՀ-ում տեղի ունեցած քաղաքական զանգվածային բռնաճնշումներ, որոնք ընդգրկել են Ադրբեջանական ԽՍՀ ողջ բնակչությունը, այդ թվում հանրապետության ղեկավարներին, հոգևորությանը, մտավորականությանը և ունևոր գյուղացիներին։ Բռնաճնշումները ընդգրկում էին հակահեղափոխական գործունեության, լրտեսության, հակախորհրդային քարոզչության կասկածանքով մարդկանց հետապնդումները, ինչպես նաև գույքի պետականացմանը, բնակչության բռնի տեղահանմանը խոչընդոտող կուլակների հետապնդումները։
Բռնաճնշումները, որոնք գագաթնակետին էին հասել 1937-1938 թվականներին (Մեծ տեռոր, կամ եժովշչինա), իրականացվում էին ՆԳԺԿ մարմինների մասնակցությամբ համաձայն վերադաս մարմինների հրահանգների։ Դրանք իրականացվել են Միր Ջաֆար Բաղիրովի օրոք, ով քսա տարի ղեկավարել է Ադրբեջանը։ Իր անունը խորհրդային գրականության մեջ ասոցացվում էր սովորաբար 1930-ականների զանգվածային բռնաճնշումների հետ և ան, որպես կանոն, նման աշխատություններում հանդես էր գալիս որպես Ադրբեջանում 1937-1938 թվականների բռնաճնշումների առաջատար նախաձեռնող։ Տեղի ունեցածի համար Բաղիրովի պատասխանատվության աստիճանի գնահատականը վերակառուցման և դրան հաջորդող ժամանակաշրջանի գրականությունը այդպես էլ չի մտցրել։ Շվեդ քաղաքագետ Սվանտե Քորնելն անվանել է Բաղիրովին «ադրբեջանցի Ստալին», իսկ խորհրդային և ռուս փիլիսոփա և պատմաբան Դմիտրի Ֆուրմանը անվանել է Բաղիրովին «ադրբեջանցի Բերիա»։


== Տես նաև ==
Ստալինյան բռնաճնշումները Հայաստանում


== Ծանոթագրություններ ==
Հայնրիխ Հիմլեր

Հայնրիխ Հիմլեր (գերմ.՝ Heinrich Himmler, հոկտեմբերի 7, 1900(1900-10-07)[…], Մյունխեն, Գերմանական կայսրություն - մայիսի 23, 1945(1945-05-23)[…], Լյունեբուրգ, Հանովեր նահանգ, Պրուսիայի ազատ պետություն), Ռայխսֆյուրեր։
Հիմլերը համարվում է Ադոլֆ Հիտլերի ամենահավատարիմ մարդկանցից մեկը, ով եղել է Ֆյուրերի պայքարում «ամենասկզբից»։ Ղեկավարել է Գերմանիայի նացիոնալ-սոցիալիստական բանվորական կուսակցության (ՆՍԴԱՊ) պահնորդական ջոկատները՝ ԷսԷս (SS), որին սկզբում անդամագրված էր ընդամենը 250 մարդ։ Աշխարհամարտի վերջում նրանց թիվը հասնում էր շուրջ 1,5 միլիոնի։
Հիտլերի՝ իշխանության գալուց հետո դարձել է Գերմանիայի ամենանշանավոր դեմքերից մեկը՝ շարունակելով ղեկավարել ՍՍ-ը։ Այնուհետև ՍՍ-ին է միացվում նաև նացիստական ղեկավարների անվտանգության ապահովման համար ստեղծավ ջոկատները՝ ԷսԴէ-ն (SD)։ Ստեղծվում է Կայսերական անվտանգության գլխավոր վարչությունը (RSHA), որի ղեկավար է նշանակվում Ռեյնհարդ Հեյդրիխը։ 1943 թվականին Չեխիայում սպանվում է Հեյդրիխը։ Կայսերական անվտանգության գլխավոր վարչության պետ և ներքին գործերի ռայխսնախարար է նշանակվում Հայնրիխ Հիմլերը, որին, որոշ ժամանակ անց, փոխարինում է Էրնստ Կալտենբրուները։
Հիմլերի ղեկավարած ՍՍ-ի ջոկատները համարվում էին գերմանական զինուժի էլիտան։ Նրանք աչքի էին ընկնում իրենց դաժանությամբ։


== Ծանոթագրություններ ==
Իվան Չեխով

Իվան Պավլովիչ Չեխով (ռուս.՝ Иван Павлович Чехов, ապրիլի 16, 1861(1861-04-16), Տագանրոգ, Դոնի զորքի մարզ, Ռուսական կայսրություն - 1922, Մոսկվա, Մոսկվայի մարզ), ռուս մանկավարժ, ժողովրդական ուսուցիչ։
Անտոն Չեխովի եղբայրը։


== Կենսագրություն ==
Ծնվել է Տագանրոգում 1861 թվականի ապրիլի 16-ին։ Ընդունվել է Տագանրոգի տղաների դասական գիմնազիան, որտեղ սովորել էին նրա բոլոր ավագ եղբայրները՝ Ալեքսանդրը, Նիկոլայը և Անտոնը։
Չնայած ի բնե ուժեղ հիշողությանը՝ գիմնազիայում սովորել է բավականին դժվարությամբ։ Հոր սնանկացումից և 1876 թվականին ընտանիքի՝ Մոսկվա փախուստից հետո Իվանը մնացել է եղբայր Անտոնի հետ Տագանրոգում։ Անտոնի հետ Տագանրոգում ապրել են զատ-զատ. Անտոնն ապրել է Չեխովների նախկին կենվոր Սելիվանովի մոտ, իսկ Իվանը՝ Ֆենեչկա մորաքրոջ մոտ ծնողների տանը։ Իվանն ապրուստը հոգացել է գիմնազիայում երեկոյան գրքերը կազմելով։
Ավարտելով գիմնազիայի 5-րդ դասարանը և թողնելով այն ծանր նյութական վիճակի պատճառով՝ 1877 թվականի հունիսին Իվան մեկնել է ընտանիքի մոտ՝ Մոսկվա։ Հարաբերությունները հոր հետ հարթ չէին, և տղան կրկին ստիպված էր ապրել ինքնուրույն։ Եղբոր հիմնական օգնողն Անտոնն էր։ 1880 թվականի հունվարին Իվանը Զվենիգորոդի գավառական ուսումնարանի մանկավարժական խորհրդում հաջողությամբ հանձնել է քաղաքային, ծխական և տարրական ուսումնարանի ուսուցչի կոչման համար քննությունները։ Այդ ժամանակից էլ նա որպես ուսուցիչ սկսել է աշխատել Վոսկրեսենսկի քաղաքյի ուսումնարում՝ դրւյքը տարեկան 420 ռուբլի։
1884 թվականին դարձել է Մոսկվայի վաճառականական ընկերության Մեշչանսկի տղաների ուսումնարանի ուսուցիչ։
1886 թվականի գարնանից սկսել է դասավանդել Արբատի քաղաքային տարրական արքունական ուսումնարանում։ 1887 թվականի ձմռանը՝ Արբատի ուսումնարանի փակվելուց հետո, Ի. Չեխովը տեղափոխվել է Մյասնիցկի քաղաքային տարրական ուսումնարան, որտեղ աշխատել է կես տարի։
Անտոն Չեխովի «Իվան Մատվեևիչ» պատմվածքի հերոսն է՝ որպես Իվան, երբ մինչև ուսուցիչ դառնալը, ստիպված լինելով վաստակել, ամբողջ Մոսկվան կտրել էր՝ հասնելու գրող Պյոտր Բոբորիկինին։
1893 թվականին ամուսնացել է Սոֆյա Վլադիմիրովնա Անդրեևայի հետ, որը նրա հետ աշխատում էր Պետրովսկի-Բասմաննի քաղաքային տարրական ուսումնարանում։ 1894 թվականին օգոստոսի 11-ին ծնվել է նրանց որդի Վլադիմիրը։
Լինելով Մոսկվայի քաղաքային Դումայի անդամ՝ Իվան Չեխովը մշտապես հոգ է տարել իր դպրոցի համար՝ անելով թույլատրելիի սահամններում ամեն ինչ դրա համար։
Իվանը վայելել է իր եղբայր Անտոնի անսահման վստահությունն ու հարգանքը։ Նա միակն էր ամբողջ ընտանիքից, որին Անտոն Չեխովը հաղորդել էր Օլգա Կնիպպերի հետ կայանալիք նշանադրության մասին։
Ուսուցչի երկարատև աշխատանքի շնորհիվ ձեռք է բերել մեծ ճանաչում և հարգանք։


== Ընտանիք ==
Ալեքսանդր Չեխով (1855—1913)՝ եղբայրը, գրող, արձակագիր, հրապարակախոս, հուշագիր։
Անտոն Չեխով (1860—1904)՝ եղբայրը, գրող, ռուս գրականության ականավոր դեմքերից մեկը, որի պիեսներ ամենամեծ պահանջարկն ունեն թատրոնում մինչ օրս։
Միխայիլ Պավլովիչ Չեխով (1865—1936)՝ եղբայրը, գրող։
Նիկոլայ Չեխով (1858—1889)՝ եղբայրը, նկարիչ։
Մարիա Չեխովա (1863—1957)՝ քույրը, մանկավարժ, նկարիչ։
Միխայիլ Չեխով (1891—1955)՝ ազգական (Ալեքսանդր եղբոր որդին), դերասան, թատերական մանկավարժ, ռեժիսոր։


== Ծանոթագրություններ ==


== Գրականություն ==
Бирюкова Н. И. Иван Павлович Чехов — народный учитель / Мелихово. Альманах. — М.: Мелихово, 2008. С. 155—162.
Ստեպնոոզերկա

Ստեպնոոզերկա (ռուս.՝ Степноозерка), գյուղ Ռուսաստանի Կրասնոյարսկի երկրամասի Նազարովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կանեփիկ

Կանեփիկ, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդի դաշտում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կիրկվուդի ճեղքեր

Կիրկվուդի ճեղքեր աստերոիդների հիմնական գոտու շրջանում աստերոիդների բաշխման ճեղքեր կամ բացակներ են։ Նրանք համընկնում են Յուպիտերի հետ ուղեծրային ռեզոնանսերի տեղաբաշխման հետ։
Օրինակ, կան չափազանց քիչ աստերոիդներ, որոնց մեծ կիսաառանցքը գտնվում է 2,5 ա. մ.-ի մոտակայքում, պտույտի պարբերությունը 3,95 տարի, որը հավասար է երեք պտույտի Յուպիտերի մեկ պտույտի դիմաց (հետևաբար, կոչվում է 3:1 ուղեծրային ռեզոնանս)։ Աստերոիդները չեն կարող եկար ժամանակ մնալ այս ուղեծրերում քանի որ Յուպիտերի ձգողության ուժի ազդեցության տակ նրանք շատ արագ դառնում են ոչ կայուն և դուրս են մղվում այս ուղեծրերից։ Յուպիտերի հետ հանդիպումից խուսափելով, որոշ աստերոիդներ շարժվում են նրա հետ ռեզոնանսի մեջ, նրանց պտույտի պարբերությունները կազմում են պարզ հարաբերություններ հսկա մոլորակի պտույտի պարբերության հետ։ Սրա պարզագույն դեպք է հանդիսանում 1:1 ռեզոնանսը, այսպիսի ուղեծրերում են գտնվում «տրոյացիները»։
Այս ճեղքերը առաջին անգամ հայտնաբերվել են 1857 թվականին Դենիել Կիրկվուդի կողմից, ով էլ բացատրել է նրանց առաջացման պատճառները Յուպիտերի հետ ուղեծրային ռեզոնանսի պատճառով։
Ավելի ուշ հայտնաբերվեցին փոքր քանակով աստերոիդների ընտանիքներ, որոնք ունեն ուղեծրի մեծ էքսցենտրիսիտետ և պտտվում են Կիրկվուդի ճեղքերի շրջանակներում։ Այս ընտանիքների օրինակներ են հանդիսանում Ալինդայի ընտանիքը և Գրիքուայի ընտանիքը։ Այս ուղեծրերը աստիճանաբար ավելի են ձգվում ավելացնելով իրենց էքսցենտրիսիտետները տասնյակ միլիոնավոր տարիների ընթացքում, և ի վերջո նրանք դուրս կմղվեն ռեզոնանսից մեծ մոլորակի հետ հանդիպումների հետևանքով։
Ամենացայտուն Կիրկվուդի ճեղքերը տեղակայված են հետևյալ ուղեծրերի վրա՝

2,06 ա. մ. (4:1 ռեզոնանս)
2,5 ա. մ. (3:1 ռեզոնանս), Ալինդայի ընտանիքի աստերոիդներ
2,82 ա. մ. (5:2 ռեզոնանս)
2,95 ա. մ. (7:3 ռեզոնանս)
3,27 ա. մ. (2:1 ռեզոնանս), Գրիքուայի ընտանիքի աստերոիդներԳտնվել են նաև ավելի թույլ կամ նեղ ճեղքեր՝

1,9 ա. մ. (9:2 ռեզոնանս)
2,25 ա. մ. (7:2 ռեզոնանս)
2,33 ա. մ. (10:3 ռեզոնանս)
2,71 ա. մ. (8:3 ռեզոնանս)
3,03 ա. մ. (9:4 ռեզոնանս)
3,075 ա. մ. (11:5 ռեզոնանս)
3,47 ա. մ. (11:6 ռեզոնանս)
3,7 ա. մ. (5:3 ռեզոնանս)


== Տես նաև ==
Ուղեծրային ռեզոնանս
Աստերոիդների ընտանիքներ
Կասինիի ճեղք


== Ծանոթագրություններ ==


== Արտաքին հղումներ ==
Article on Kirkwood gaps at Wolfram's scienceworld
A method to create a short-term simulation Archived 2011-07-16 at the Wayback Machine.
Վիոն (Արդեշի գավառ)

Վիոն (ֆր.՝ Vion), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 885 մարդ, բնակչության խտությունը` 142.51 մարդ/կմ²։ Բնակավայրը զբաղեցնում է 6.21 կմ² տարածք։


== Աշխարհագրություն ==
Գտնվում է Փարիզ քաղաքից 460 կմ հարավ-արևելք, Լիոն քաղաքից` 75 կմ հարավ, Պրիվա քաղաքից` 45 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 594 աշխատունակ (15-64 տարեկան) բնակիչ, որոնցից ակտիվ էին 441-ը, իսկ ոչ ակտիվները` 153։ Ակտիվության ցուցանիշը կազմում է 74,2 %։ 441 աշխատունակ մարդկանցից աշխատել է 396 անձ (215 տղամարդ և 181 կին)։ Գործազուրկ են եղել 45 անձ (22 տղամարդ և 23 կին)։ 153 անաշխատունակներից 48-ը եղել են աշակերտներ կամ ուսանողներ, 60-ը` թոշակառուներ, իսկ 45-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բոլշոյ Լոգ (գյուղ, Բլագովեշչենսկի շրջան)

Անվան այլ կիրառումների համար տե՛ս՝ Բոլշոյ Լոգ (այլ կիրառումներ)Բոլշոյ Լոգ (ռուս.՝ Большой Лог, բաշկիրերեն՝ Большой Лог), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուսլան Գալստյան

Ռուսլան Սարգսի Գալստյան (սեպտեմբերի 28, 1941(1941-09-28), Ալավերդի, Հայկական ԽՍՀ, ԽՍՀՄ), հայ կոմպոզիտոր։


== Կենսագրություն ==
Ռուսլան Գալստյանը ծնվել է 1941 թվականի սեպտեմբերի 28-ին, Ալավերդի քաղաքում։
Սովորել է Երևանի Կոնստանտին Սարաջևի անվան երաժշտական դպրոցի ջութակի բաժնում, ավարտել Մոսկվայի Գնեսինների անվան երաժշտական ուսումնարանի ալտի (1958), Երևանի պետական կոնսերվատորիայի կոմպոզիցիայի (1969) բաժինները։ 1970-1974 թվականներին աշխատել է Երևանի դպրոցականների գեղագիտական դաստիարակության տանը, եղել է բաժնի վարիչ, զբաղվել գործիքավորմամբ, 1991 թվականիցից եղել է ՀՀ հեռուստառադիոպետկոմի երաժշտական բաժնի խմբավարը։
2004 թվականից Ռուսլան Գալստյանը դասավանդել է Երևանի Տիգրան Չուխաճյանի անվան երաժշտական դպրոցում։


== Ստեղծագործություններ ==
Գրել է 4 լարային կվարտետ (1963-1966), Սիմֆոնիա-պոեմ (1968), Խորեոգրաֆիկ սիմֆոնիա, պիեսներ (մենանվագներ, դուետներ), կոնցերտներ՝ ալտի և կամերերային նվագախմբի, ջութակի, ալտի, հարված. գործիքների և կամերային նվագախմբի, սոնատներ՝ մենանվագ ջութակի, մենանվագ ալտի, 4 կվարտետ՝ փայտե փողային գործիքների, կոնցերտ՝ ֆլեյտայի և կամերերային նվագախմբի համար, կինոյի («Սիրո աստղ») և թատրոնի երաժշտություն, երգեր, օրհներգեր։ Հրատարակել է «Լարային կվարտետ № 3», «Սոնատ մենանվագ ջութակի համար», «45-ի գարունը» (երգ) աշխատությունները։


== Մրցանակներ ==
Համամիութենական մրցույթի դափնեկիր (1969, Լենինգրադ)
Կոմիտասի անվան մեդալ


== Ծանոթագրություններ ==


== Արտաքին հղումներ ==
«Էստրադային-հայրենասիրական» երգի մրցույթի եզրափակիչ փուլը
Ռյաբոկոնևո (գյուղ, Կրասնոկուտի շրջան)

Անվան այլ կիրառումների համար տե՛ս՝ ՌյաբոկոնևոՌյաբոկոնևո (ուկրաիներեն՝ Рябоконеве), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1911 թվականին։
2001 թվականի տվյալներով Ռյաբոկոնևո գյուղում բնակվում էր 350 մարդ։ Բնակավայրը զբաղեցնում է 0,923 կմ² տարածք։ Բնակչության խտությունը կազմում էր 379,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Я так хочу... (երգ)

Я так хочу..., Օկեան Էլզի ուկրաինական ռոք խմբի 2009 թվականին թողարկված սինգլը։ Երգի հետ գրեթե միաժամանակ թողարկվել է նաև երգի տեսահոլովակը, որի ռեժիսորը հանդիսանում է Միշա Կորոտեևը։


== Երգացանկ ==
Я так хочу… (4:40)


== Բառեր ==
Երգի և բառերի հեղինակը Սվյատոսլավ Վակարչուկն է։


== Արտաքին հղումներ ==
Յութուբյան պաշտոնական տեսահոլովակ
Գուտիրևկա (գյուղ, Կեգիչևի շրջան)

Անվան այլ կիրառումների համար տե՛ս՝ ԳուտիրևկաԳուտիրևկա (ուկրաիներեն՝ Гутирівка), գյուղ Ուկրաինայի Խարկովի մարզի Կեգիչևի շրջանում։ Հիմնադրվել է 1750 թվականին։
2001 թվականի տվյալներով Գուտիրևկա գյուղում բնակվում էր 214 մարդ։ Բնակավայրը զբաղեցնում է 0,824 կմ² տարածք։ Բնակչության խտությունը կազմում էր 259,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուստ-Կիշերտ (գյուղ, Կիշերտսկի շրջան)

Ուստ-Կիշերտ (ռուս.՝ Усть-Кише́рть), գյուղ Ռուսաստանի Պերմի երկրամասի Կիշերտսկի շրջանի կազմում։
Բնակչությունը վերջին գրանցված տվյալներով կազմում էր 4009 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իզաբել Դյուրանտ

Իզաբել Դյուրանտ (ծնվել է դեկտեմբերի 20-ին, 1993) հայտնի է նաև Իզի Դյուրանտ անունով։ Ավստրալիացի դերասանուհի է։


== Կյանքը և կարիերան ==
Իզաբելը Ավստրալիայի Սիդնեյ քաղաքից է։ Նա 15 տարեկանում սկսեց լրջորեն զբաղվել պարով և դարձավ Ռոբերտո Կիրիբիլիի ուսանողներից։
Իզաբելը հայտնվեց So You Think You Can Dance Australia մրցույտի երրորդ սեզոնի 20 ֆինալիստների շարքում։ Այդ ֆիլմից հետո նա մասնակցեց աշակերտների դերասանական բաց մրցույթին՝ Dance Academy ֆիլմում նկարահանվելու համար։ Նա այդ ֆիլմի երրորդ սեզոնում խաղաց Գրեյս Ուիթնիի դերը։ Նա նաև հայտնվել է ամերիկա-ավստրալիական կոմեդիա-դրամա հերուստասերիալների երեք ճամարներում, որոնք հեռարձակվել են NBC-ի կողմից 2013 թվականին։
2014 թվականի նա «Մակո։Գաղտնիքների կղզի» ֆիլմի երկրորդ և երրորդ սեզոններում խաղաց ջրահարս Անդինայի դերը։


== Ֆիլմագրություն ==


== Ծանոթագրություններ ==
Ալեքսանդր Զմեևսկի

Ալեքսանդր Զմեևսկի (ռուս.՝ Алекса́ндр Влади́мирович Змее́вский, հուլիսի 14, 1957(1957-07-14)), ռուսական դիվանագետ։ Արտակարգ և լիազոր դեսպան։


== Կենսագրություն ==
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1979)։ Դիվանագիտական գործունեությամբ սկսել է զբաղվել 1979 թվականից։ Տիրապետում է անգլերեն և ֆրանսերեն լեզուներին։

1996-2000 թվականներին՝ Նյու Յորքում (ԱՄՆ) ՄԱԿ-ի Ռուսաստանի մշտական ներկայացուցչի տեղակալ։
2000-2001 թվականներին՝ ՌԴ ԱԳՆ հատուկ հանձնարարություններով դեսպան։
2001 թվականի հոկտեմբերից-2002 թվականի փետրվարը՝ ՌԴ ԱԳՆ նոր մարտահրավերների և սպառնալիքների դեպարտամենտի տնօրենի պաշտոնակատար։
2002 թվականի փետրվարից-2007 թվականի հունվարը՝ ՌԴ ԱԳՆ նոր մարտահրավերների և սպառնալիքների դեպարտամենտի տնօրեն
2007 թվականի հունվարի 9-ից-2011 թվականի հուլիսի 26-ը՝ Վիեննայի (Ավստրիա) միջազգային կազմակերպություններում Ռուսաստանի Դաշնության մշտական ներկայացուցիչ։
2011 թվականի հոկտեմբերի 6-ից-2016 թվականի փետրվարի 19-ը՝ հատուկ հանձնարարությունների դեսպան, Ռուսաստանի ԱԳՆ կոլեգիայի անդամ, ահաբեկչության և անդրազգային կազմակերպված հանցավորության դեմ պայքարում միջազգային համագործակցության հարցերով Ռուսաստանի նախագահի հատուկ ներկայացուցիչ։2016 թվականի փետրվարի 19-ից՝ Չեխիայի Հանրապետությունում արտակարգ և լիազոր դեսպան։


== Պարգևներ ==
«Հայրենիքին մատուցած ծառայությունների համար» 2-րդ աստիճանի շքանշանակիր (2002 թվականի նոյեմբերի 14)՝ ЗՌուսաստանի Դաշնության արտաքին քաղաքական կուրսի իրականացման ակտիվ մասնակցության և երկարամյա բարեխիղճ աշխատանքի համար։
«Հայրենիքին մատուցած ծառայությունների համար» 1-ին աստիճանի շքանշան (2012 թվականի ապրիլի 20)՝ Ռուսաստանի Դաշնության անվտանգության և ազգային շահերին համապատասխանող միջազգային պայմանավորվածությունների մշակման և գործնական իրականացման գործում ունեցած ավանդի համար։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1995 թվականի դեկտեմբերի 10)
1-ին դասի արտակարգ և լիազոր դեսպանորդ (2004 թվականի մայիսի 6)
Արտակարգ և լիազոր դեսպան (2008 թվականի հուլիսի 28)


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Ռենգենդորֆ

Ռենգենդորֆ (ֆր.՝ Ringendorf), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2012 թվականի դրությամբ կազմում է 441 մարդ, բնակչության խտությունը` 120.49 մարդ/կմ²։ Բնակավայրը զբաղեցնում է 3.66 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 29 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 279 աշխատունակ (15-64 տարեկան)  բնակիչ, որոնցից ակտիվ էին 220-ը, իսկ ոչ ակտիվները` 59։ Ակտիվության ցուցանիշը կազմում է 78,9 %։ 220 աշխատունակ մարդկանցից աշխատել է 214 անձ (114 տղամարդ և 100 կին)։ Գործազուրկ են եղել 6 անձ (3 տղամարդ և 3 կին)։ 59 անաշխատունակներից 24-ը եղել են աշակերտներ կամ ուսանողներ, 27-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ազգագրական թանգարան (Զագրեբ)

Զագրեբի ազգագրական թանգարան (խորվ.՝ Etnografski muzej u Zagrebu), խորվաթական ազգագրական թանգարան Զագրեբում։ Հիմնադրվել է 1919 թվականին, հավաքածուում ընդգրկված են դեկորատիվ կիրառական արվեստի ստեղծագործություններ և խորվաթների կենցաղի առարկաներ։


== Ընդհանուր տեղեկատվություն ==
Զագրեբի ազգագրական թանգարանը գտնվում է ճարտարապետական մոդեռն ոճի Մաժուրանիչի հրապարակի պատմական հուշահամալիրի թիվ 14 շենքում։ Թանգարանի շենքը եղել է նախկին քաղաքային Արհեստների տունը։ Թանգարանային հաստատության աշխատանքային ռեժիմը՝

Երեքշաբթի, չորեքշաբթի և հինգշաբթի՝ 10:00-17:00
Ուրբաթ, շաբաթ և կիրակի՝ 10:00-13:00
Երկուշաբթի փակ է


== Պատմություն և ցուցադրություն ==
Զագրեբի ազգագրական թանգարանը հիմնադրվել է 1919 թվականին ծնունդով Սլովակիայից տեքստիլ վաճառող և արդյունաբերող Սալամոն Բերգերի (Salamon Berger) նախաձեռնությամբ։ Նա առաջիններից մեկն էր, որ թանգարանին տրամադրեց ազգային հագուստի և գործվածքների շատ մեծ հավաքածու։ Ներկայումս Զագրեբի ազգագրական թանգարանի հավաքածուում հաշվառված են շուրջ 80 000 միավոր պահպանվող առարկաներ։ Թանգարանի ֆոնդերում խորվաթական ժողովրդի ազգագրական ժառանգությունը ներկայացված է երկու հիմնական թեմաներով, խորվաթական ժողովրդական տարազներով, ժողովրդական արվեստի ու արհեստների առանձին առարկաներ, ինչպես նաև ժողովրդական տնտեսության և արհեստների հիմնական ճյուղերը։
Զագրեբի ազգագրական թանգարանի հավաքածուները 

Ոչ եվրոպական մշակույթների բաժին
Դինարի տարածաշրջանի ժողովրդական տարազների հավաքածու
Ադրիատիկի ժողովրդական տարազների հավաքածու
Պաննոնիայի տարածաշրջանի ժողովրդական տարազների հավաքածու
Ավանդական ոսկերչական զարդերի հավաքածու
Գործվածքների հավաքածու
Ժողովրդական երաժշտական գործիքների հավաքածու
Խեցեղեն և հյուսածո ապրանքների հավաքածու
Փայտե փոքրիկ զարդարանքների հավաքածու
Տնային կենցաղային առարկաների հավաքածու
Տնտեսական նշանակության ավանդական իրերի հավաքածու
Սովորույթների և հավատալիքների հետ կապված առարկաների հավաքածու


== Պատկերասրահ ==


== Ծանոթագրություններ ==


== Արտաքին հղումներ ==
Թանգարանի կայքէջ
Զուխրա Հայրապետյան

Զուխրա Հայրապետյան (հունվարի 14, 1949, Ստեփանակերտ), հայ ազատամարտիկ, բուժքույր։


== Կենսագրություն ==
Ավարտել է Ստեփանակերտի բժշկական ուսումնարանը (1967)։ 1970-1991 թվականներին աշխատել է Ստեփանակերտի շտապ բժշկական օգնության կայանում։ 1992-1993 թվականներին՝ Փրկարարական ծառայության վաշտի 1-ին դասակի ազատամարտիկ, 1987-1994 թվականներին՝ Կենտրոնական պաշտպանական շրջանի գումարտակի բուժկետի պետ, 1994 թվականից՝ Ստեփանակերտի շտապ բժշկական օգնության կայանի ավագ բուժքույր։
1991-1994 թվականներին մասնակցել է Շուշիի (Մալիբեկլու), Ասկերանի (Խոջալու), Մարտակերտի (Հացավան), Աղդամի, Ֆիզուլիի, Ջաբոսյիլի շրջանների ինքնապաշտպանական և ազատագրական մարտերին։


== Պարգևներ ==
Պարգևատրվել է ԼՂՀ «Շուշիի ազատագրման համար» մեդալով և «Մայրական երախտագիտություն Արցախի քաջորդիներին» հուշամեդալով։
Das Erste

Das Erste (գերմ.՝  «Առաջին»), Գերմանիայի համազգային հանրային հեռուստաալիք ARD հեռուստացանցի կազմում։ Հեռուստաալիքը հանդիսանում է «ARD» ընկերության բոլոր հեռուստաալիքների համատեղ նախագիծ (բացի «Deutsche Welle»-ից)։ Եթերային ցանկը ձևավորվում է նահանգային հեռուստաալիքների հետ համատեղ։ Հեռարձակվում է Գերմանիայի ողջ տարածքում, նաև հասանելի է Իտալիայի, Շվեյցարիայի, Ավստրիայի և Դանիայի հետ սահմանամերձ մարզերում։
Առաջին եթերը մեկնարկել է 1952 թ. դեկտեմբերի 25-ին որպես «Հյուսիս-արևելյան գերմանական հեռուստառադիոընկերություն» (գերմ.՝ Nordwestdeutscher Rundfunk, NWDR)։ 1954 թ. հունվարի 1-ից հեռարձակումը տարածվում է ԳԴՀ ողջ տարածքում, իսկ հեռուստաալիքը այդ կապակցությամբ ստանում է «Գերմանական հեռուստատեսություն» (գերմ.՝ Deutsches Fernsehen անվանումը։ 1984 թվականի հոկտեմբերի 1-ից կրկին վերանվանվում է, ստանալով «Առաջին գերմանական հեռուստատեսություն» (գերմ.՝ Erstes Deutsches Fernsehen), իսկ 1996-ից կրում է ներկայիս անվանումը։
Մինչ 1990 թվականը ալիքի եթերը տարածվում էր միայն Գերմանիայի Դաշնային Հանրապետության տարածքում։ Երբ Արևմտյան Գերմանիան միավորվեց Գերմանիայի Դաշնության հետ, ARD-ն իր տարածքում ստեղծվեցին նոր նահանգային հեռուստառադիոընկերություններ, որոնք նույնպես մասնակցեցին եթերային ցանկի ձևավորմանը։
2010 թ. փետրվարի 12-ից հեռարձակվում է հեռուստաալիքի HD տարբերակը՝ Das Erste HD:


== Հեռուստաալիքի պարունակությունը ==
Ալիքը հանդիսանում է ARD ցանցի համատեղ նախագիծ։

Քանի որ հեռուստաալիքը ֆինանսավորվում է հարկատուների հաշվին, այստեղ սկզբունքայնորեն բացակայում է գովազդը։ Գովազդային հոլովակների ցուցադրությունը թույլատրելի է միայն 14:00-20:00 ընկած ժամանակահատվածում՝ ոչ ավել քան 3 րոպե մեկ ժամում, և հիմնականում ներկայացվում են հաղորդումների միջև, և չեն ընդհատում։ Օրական ցուցադրվում է առավելագույնը 20 րոպե գովազդ։


== Արտաքին հղումներ ==
DasErste.de
ARD.de (գերմ.) (գերմ.)


== Ծանոթագրություններ ==
Վիլլաբասսա

Վիլլաբասսա  (իտալերեն՝ Villabassa), քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։
Բնակչությունը՝ 1.426 մարդ (2004 թվականի տվյալներով)։ Խտությունը կազմում է 84 մարդ/կմ²։ Տարածքը 17 կմ² է։ Փոստային ինդեքս՝ 39039։ Հեռախոսային կոդ՝ 0474։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0474 745133
Էլեկտրոնային հասցե։ villabassa@gvcc.net
Գլխավոր կայք։ http://www.gvcc.net/soci/villa_bassa.htm Archived 2007-03-11 at the Wayback Machine.


== Արտաքին հղումներ ==
http://www.gvcc.net/soci/villa_bassa.htm Archived 2007-03-11 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հենրի Լաու

Հենրի Լաու (անգլ.՝ Henry Lau, կորեերեն՝ 유헌화, չինարեն՝ 劉憲華, հոկտեմբերի 11, 1989(1989-10-11), Տորոնտո, Կանադա), առավել հայտնի որպես Հենրի, ծագումով չինացի կանադացի երգիչ, երգահան, ռեփեր, պարող, դերասան։ Գործունեությունը ծավալում է Հարավային Կորեայում։ Հայտնի է որպես Super Junior-M բոյ բենդի անդամ, ինչպես նաև որպես կորեական Real Men ռեալիթի շոուի աստղ։ Չնայած, որ Լաուի մայրենի լեզուն անգլերենն է, նա նաև տիրապետում է մանդարին, կորեերեն և կանտոներեն լեզուներին։
Հենրին իր դեբյուտը կատարել է 2013 թվականի հունիսին՝ «Trap» մինի ֊ալբոմի թողարկմամբ։ Լաուն նաև NoizeBank խմբի ստեղծագործական անդամ է։ Խումբը բաղկացած է 4 անդամից՝ Հենրի Լաու, Գեն Նեո, Նիլ Նալաս և Իսաակ Հեն։ Նա իր երկրպագուներին «լարեր» է կոչում։


== Վաղ կյանք ==
Հենրիի հոր արմատները Հոնկոնգից են։ Հոր նախնիներն էլ Տեոչյու ցեղից են, իսկ մայրը Թայվանի Պինգտունգ քաղաքից է։ Հենրին մեծացել է Տորոնտոյում։


== Սկավառակագրություն ==


=== Կորեերեն լեզվով ===


==== Մինի ալբոմներ ====
2013 : Trap
2014 : Fantastic
2015 : Team Never Stop


==== Սինգլներ ====
2013 : 1-4-3 (I Love You)


=== Ճապոներեն լեզվով ===


==== Սինգլներ ====
2014 : Fantastic


=== Համագործակցություններ ===


== Ֆիլմագրություն ==


=== Ֆիլմեր ===


=== Դրամաներ ===


=== Ռադիո ===


=== Հոնկոնգյան ծրագրեր ===
2011/05/01 《Hong Kong Asian-Pop Music Festival 2011》
2013/07/01 《Hong Kong Dome Festival》
2013/07/01 《Jade Solid Gold ( 2013勁歌金曲優秀選第一回 ) 》


=== Թայվանական ծրագրեր ===
2011/04/04 《就是愛JK》
2011/04/05 《就是愛JK》
2011/04/04 《壹級娛樂》
2011/04/20 《佼個朋友吧》
2011/05/01 《驚奇四潮男》
2011/05/02 《日韓音樂瘋》
2011/05/03 《日韓音樂瘋》
2011/05/04 《日韓音樂瘋》
2011/05/07 《黃金舞台》(挑戰中國特技)
2011/05/14 《黃金舞台》[誰是大騙子(演技考驗)]
2011/05/21 《黃金舞台》(中華料理廚藝大比拼)
2011/05/28 《黃金舞台》(熱血男孩趣味競賽)
2011/06/04 《黃金舞台》(台灣傳統工藝)
2011/06/06 《台韓友好演唱會》
2011/06/04 《娛樂@亞洲》[當我們宅在台灣(上)]
2011/06/11 《娛樂@亞洲》[當我們宅在台灣(下)]
2011/09/25 《名人帶路》(平溪中文體驗任務)
2011/10/02 《名人帶路》(台南花園夜市美食大進擊)
2011/10/09 《名人帶路》(台北時尚新體驗)
2011/10/16 《名人帶路》(台中 2000元美味挑戰)
2011/10/23 《名人帶路》(刺激！中文測驗樂園)
2011/10/30 《名人帶路》(熱血海灘假期 墾丁)
2012/01/22 《名人帶路》(超坦白真心話大冒險)
2012/01/22 《名人帶路》(獨家花絮大直擊)


== Ծանոթագրություններ ==


== Արտաքին հղումներ ==
Պաշտոնական կայք Archived 2014-10-22 at the Wayback Machine.
Անձնական էջը Թվիթթերում
Անձնական էջը Ինստագրամում
Մայրենա դել Ալխարաֆե

Մայրենա դել Ալխարաֆե (իսպ.՝ Mairena del Aljarafe)՝ քաղաք և մունիցիպալիտետ Իսպանիայում։ Մտնում է Սևիլյա պրովինցիայի մեջ՝ Անդալուսիա ինքնավար համայնքում։ Մունիցիպալիտետը գտնվում է Մեծ Սևիլյա շրջանի կազմում։ Զբաղեցնում է 17 կմ² մակերես։ Բնակչությունը՝ 41 510 մարդ (2010)։ Պրովինցիայի վարչական կենտրոնից գտնվում է 6 կմ հեռավորության վրա։


== Ծանոթագրություններ ==
Արչիլ Կուրդիանի

Արչիլ Գրիգորի Կուրդիանի (վրաց.՝ არჩილ გრიგოლის ძე ქურდიანი, մարտի 13 (26), 1903, Թիֆլիս, Ռուսական կայսրություն - 1988), վրացի խորհրդային ճարտարապետ, ՎԽՍՀ արվեստի վաստակավոր գործիչ (1961), ԽՍՀՄ ժողովրդական ճարտարապետ (1970)։
Սովորել է Վրաստանի պոլիտեխնիկական ինստիտուտում (1922-1929), 1936-1944 թվականներին՝ Թբիլիսիի գլխավոր ճարտարապետ։ 1959-1962 թվականներին՝ ՎԽՍՀ ճարտարապետական միության վարչության նախագահ։ Կուրդիանիի նախագծով կառուցվել են՝ Մոսկվայում՝ Համամիութենական գյուղատնտեսական ցուցահանդեսի ՎԽՍՀ տաղավարը (1939, ԽՍՀՄ պետական մրցանակ, 1941), Թբիլիսիում՝ «Դինամո» մարզադաշտըը (1933-1937), Դիդուբեի կամուրջը (1954), Թբիլիսիի հեռուստակենտրոնը (1957) և այլ շինություններ։ 1948 թվականից դասավանդում է Թբիլիսիի գեղարվեստի ակադեմիայում (1960 թվականից՝ պրոֆեսոր)։


== Ծանոթագրություններ ==
Սպիտակ ծով

Սպիտակ ծով (ռուս.՝ Белое море, մինչև XVII դարն ունեցել է տարբեր անվանումներ՝ Ստուդյոննոե, Սոլովեցկոե, Հյուսիսյան, Հանգիստ, Սպիտակ ծոց), ներքին ծով Ռուսաստանի եվրոպական մասում, մտնում է Հյուսիսային Սառուցյալ օվկիանոսի մեջ։
Սկանդինավյան դիցաբանության մեջ ծովը նշվում է «Գանդվիկ» անվանումով և «Օձերի ծոց» (Bäy of Serpents) անվանումներով, կապված նրա ափերի կորության հետ։


== Ծանոթագրություններ ==


== Արտաքին հղումներ ==

Միջազգային ջրագրական կազմակերպության 1953 թ. S-23 հրատարակություն «Limits of Oceans and Seas» Archived 2009-10-07 at the Wayback Machine.
Белое море Ա. Դ. Դոբրովոլսկու և Բ. Ս. Զալոգինի «Моря СССР». գրքում, Մոսկվա 1982
Գրիգոր Փեշտիմալջյան

Գրիգոր Փեշտիմալջյան (դեկտեմբերի 24, 1778(1778-12-24), Կոստանդնուպոլիս, Օսմանյան կայսրություն - հունվար 1839, Կոստանդնուպոլիս, Օսմանյան կայսրություն), նշանավոր բնիկ հայ փիլիսոփա, մանկավարժ, թարգմանիչ և լեզվաբան։ Նա XIX դարի հայկական վերածննդի ու բարեփոխման շարժման ականավոր դեմքերից է։


== Կենսագրություն ==
Գրիգոր Փեշտիմալջյանը ծնվել է Կոստանդնուպոլսում և իր ամբողջ կյանքը նվիրել է գրելուն և սովորեցնելուն։ Նա դարձել է «Բեզցիյան» հայկական դպրոցի տնօրենը, որտեղ նա նաև սովորեցնում էր լեզու, ճարտասանություն, փիլիսոփայություն և կրոն։ 1828 թ.-ին, շուտով, Քում Կասի պատրիարքարանին նվիրված կրոնական դպրոցի հիմնադրումից հետո, նա այդտեղ առաջադրվում է որպես գլխավոր ուսուցիչ և կառավարիչ։ Նա դասավանդում է Հասկոյի հայկական հոգևոր սեմինարիայում և աշխատում է որպես տնային մասնավոր ուսուցիչ բանկիրների ընտանիքում։ Որպես մանկավարժ՝ նա աշխատում է կազմակերպությունում՝ դասագրքերի ձեռնարկների և ուսումնական ծրագրերի վրա, ինչպես նաև գրել է սահմանադրություն՝ դպրոցի կարգապահության և աշակերտների պատշաճ վարքի համար։


== Գործունեություն ==
Իր կյանքի վաղ շրջանում նա սկսում է կազմել դասական հայերենի բառարան, ծրագրում է կազմել 2 հատոր, բայց ծրագիրն ընդհատվում է։
Նա ապրել է մի ժամանակ, երբ հայ հասարակության հասկացողությունը ակտիվ զբաղված էր սուր բանավեճով՝ դասական հայերենը հակադրելով ժամանակակից մայրենի լեզվին։ 1829 թ.-ին նա հրատարակում է «Գրականություն Հայկազեան լեզվին», որի ակունքը դասական հայերենի քերականությունն էր։ Նրա «Տրամաբանություն կամ արվեստ բանական» փիլիսոփայական քննախոսությունը ևս գրված էր դասական հայերենով։ Նրա այլ աշխատությունները, ինչպիսիք են՝ «Կրթության Քաղաքավարությունը» և «Լուսաշավիղը» գրված են շատ պարզ ժամանակակից հայերենով։ Փեշտիմալջյանի աշխատանքները վճռականորեն ազդում են հայերենի տառերի փոփոխություններին՝ XIX դարի վաղ ժամանակների ընթացքում։
Նա նաև սովորեցրել է և գրել փիլիսոփայական շարադրանքներ՝ ուղղված Պատչառաբանություննրի դարաշրջանին՝ հավատարիմ մնալով եվրոպական փիլիսոփաներին։ Ճնայած նրան, որ նա աշխարհիկ մարդ էր, նրա կրոնական իմացության կարևորությունը և աստվածաբանությունը չափազանց անցնում էր հոգևորականների չափից։ Ապրելով մի ժամանակ, երբ մի շարք աղանդավորներ պաշտպանում էին Հայ առաքելական եկեղեցին, նրա վարդապետությունը և նրա ավանդույթները՝ փորձելով պահպանել հայ հասարակության ազգային և կրոնական միասնությունը։


== Ծանոթագրություններ ==
Գրիգոր Խուլ

Գրիգոր Խուլ (ծննդյան և մահվան թվանները անհայտ են), XII-XIII դարերի հայ գիտնական-երաժիշտ, խազագետ, տեսաբան։ Գործել է Սսում։ Ըստ ավանդության Խուլ է կոչվել այն պատճառով, որ «մոմով խցանել» է ականջները՝ երաժշտության աշխարհիկ նորաձևային այլազան արտահայտություններից չգայթակղվելու hամար։ Մեծարվել է որպես հոգևոր երգաստեղծության մեղեդիական ազգային-ավանդական մաքրության պաշտպաններից մեկը։ XIII դարի առաջին տասնամյակներից վերանայել, կազմել ու խմբագրել է դասական երգաստեղծությունը ներկայացնող կարևորագույն մատյաններից մեկը՝ «Շարակնոց»֊, որը հայտնի է «Խլկցի» անունով և մի շարք գրչագրերի նախօրինակ է հանդիսացել, ընդօրինակվել ընդհուպ մինչև XVIII դար։ Գրիգոր Խուլի «Շարակնոց»-ը Ներսես Շնորհալու շրջանից հետո ստեղծված առավել ամբողջական և պաշտոնապես վավերացված ժողովածուն է և հիմք է ծառայել Գևորգ Սկևռացու իրագործած խմբագրության համար։ «Խլկցի» նախօրինակից ընդօրինակված, գիտությանը հայտնի հնագույն «Շարակնոց»՝ Վիեննայի Մխիթարյան մատենադարանի հայերեն ձեռագրերի հավաքածուի 1269 թվականի №145 գրչագիրն Է։


== Ծանոթագրություններ ==
Դավիդովկա (գյուղ, Գոլովանևի շրջան)

Անվան այլ կիրառումների համար տե՛ս՝ ԴավիդովկաԴավիդովկա (ուկրաիներեն՝ Давидівка), գյուղ Ուկրաինայի Կիրովոգրադի մարզի Գոլովանևի շրջանում։
2001 թվականի տվյալներով Դավիդովկա գյուղում բնակվում էր 241 մարդ։ Բնակավայրը զբաղեցնում է 1477 կմ² տարածք։ Բնակչության խտությունը կազմում էր 163,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հուդա Մակավեյ

Հուդա Մակավեյ (եբրայերեն՝ יהודה המכבי‎ մ.թ.ա. 2-րդ դար, Հուդեա, Իսրայել - մ. թ. ա. 160, Էլազա, Հուդեա, Իսրայել), Մատաֆիա (Մատիտյագու) Հասմոնեայի (անգլ.՝  Mattathias) երրորդ որդին, ով հոր մահվանից առաջ ստացած պատգամի համաձայն ղեկավարել է Անտիոքոս Եպիփանեսի դեմ հրեական ապստամբությունը։


== Կենսագրություն ==
Հուդա Մակավեյը քահանա Մատաֆիա Հասմոնեայի որդին է եղել, որը նախանձախնդիր էր Մովսեսի օրենքին։ Հոր մահից հետո Հուդա Մակավեյը և իր եղբայրները, ովքեր մանկուց նույն եռանդով էին վերաբերվում Մովսեսի օրենքներին, ապստամբել են Անտիոքոսի՝ հուդայիզմը արմատախիլ անելու և դրա փոխարեն հունական պաշտամունք ներմուծելու փորձերի դեմ։ Հավաքելով իր շուրջ Աստծո բոլոր հետևորդներին՝ Հուդա Մակավեյը մի քանի դաժան հակահարվածներ է տվել Անտիոքոսի բանակին և որոշ ժամանակ խաղաղության կնքման է հասել, որն էլ նա օգտագործել է տաճարում երկրպագության մաքրությունը վերականգնելու համար։


=== Անվան ծագումնաբանություն և նշանակություն ===
Ապստամբության հենց սկզբում Հուդան ստացել է «Մակավեյ» մականունը։ Մականվան իմաստը բացատրելու համար առաջ են քաշվել մի քանի վարկածներ։ Համաձայն ամենատարածված վարկածի՝ այս անունը ծագել է արամերեն «մակկաբա» բառից (ժամանակակից եբրայերենով` մակեբետ), որը նշանակում է «մուրճ» կամ «դարբնի մուրճ»՝ ի նշան ճակատամարտերում ցուցաբերած նրա քաջության։ Հնարավոր է նաև, որ Մակավեյ անունը հանդիսանում է Թորա գրքի բանաստեղծության ակրոնիմ.

Ռաբբի Մոշե Շրեյբերը գրել է, որ մականունը Հուդայի հոր անվան՝ Մատիտյագու Կոհեն Բեն Յոչանանի ակրոնիմն է։ Որոշ գիտնականներ համարում են, որ «Մակավեյ» անունը եբրայերեն մակկաբ-յագու արտահայտության կրճատ ձևն է (մակաբ` «նշել, նշանակել») և կրում է Եհովայի կողմից «նշանակված» իմաստը։ Ինչպես Հրեական, այնպես էլ Նոր Կաթոլիկ հանրագիտարաններում նշվում է, որ առաջադեմ վարկածներից ոչ մեկը լիովին գոհացուցիչ չէ։


=== Խանուկա ===
Տաճարը, որը, ըստ հրեական պատկերացման, պղծվել է հեթանոսական կռապաշտության կողմից, մաքրվել և օծվել է։ Ի հիշատակ տաճարի վերականգնման ստեղծվել է հատուկ տոնակատարություն՝ Խանուկա։


=== Մահ ===
Հուդա Մակավեյը երկու մարտերում հաղթել է սիրիացիներին (Էմմաուս, Վեֆսուրա), բայց Վեֆսահարում պարտություն է կրել։ Վերսկսված պատերազմում Հուդա Մակավեյը զոհվել է, բայց նրա գործը շարունակել են նրա եղբայրները, որոնց նույնպես անվանել են Մակավեյներ։


== Պատկերասրահ ==

		
		
		
		
		


== Տես նաև ==
Մասադա ամրոց


== Ծանոթագրություններ ==


== Արտաքին հղումներ ==
 Иехуда Маккавей՝ հոդվածը Հրեական էլեկտրոնային հանրագիտարանումԿատեգորիա:Ապստամբություն
Կատեգորիա:«Աստվածային կատակերգության» կերպարներ
Կատեգորիա:Հին Կտակարանի անձինք
Կատեգորիա:Ապստամբություններ ըստ դարի
Կատեգորիա:Առաջնորդներ
Ժողովածու (775)

Ժողովածու (775), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 775 թվի տակ։ Ձեռագիրը գրվել է 1761 թվականին Խաչատուր Կ. Պոլսեցի գրիչի կողմից, ենթադրաբար Կոստանդնուպոլսում։ Գրված է թղթի վրա, որը ունի 16,2×10,5 չափս։ Տող՝ 27։ Ձեռագիրը կազմված է 105 թերթից։ Գրված է միասյուն, նոտրդրով։ Կազմը` կաշեպատ ստվարաթուղթ։ Հիշատակարաններ՝ 25բ։


== Բովանդակություն ==
Ծառ կենաց։
Հարցումն Արձանայ և պատասխանիք Եզնկայ։
Հարցումն Աշոտայ և պատասխանիք Եզնկայ։
Վահրամայ Հարցմունք և պատասխանիք ի Գիրս ծննդոց։
Մատթէոսի վրդ-ի Բառք նոյնանշանք։
Յոհաննու Ակնեցւոյ Քարքզք, Թուղթ առ ոմանս մեծատանց։
Տաղք (Թովմայ, անանուն)։


== Ծանոթագրություններ ==
Սեմյոն Սլեպակով

Սեմյոն Սերգեևիչ Սլեպակով (ռուս.՝ Семён Серге́евич Слепако́в, օգոստոսի 23, 1979, Պյատիգորսկ, Ռուսաստան), ռուս պրոդյուսեր, սցենարիստ, կոմիկ, երաժիշտ, երգերի հեղինակ և կատարող։ Նախկինում՝ ՈւՀԱ-ի մասնակից, «Պյատիգորսկի հավաքական» թիմի ավագ։ Ռուսաստանի հրեական կոնգրեսի հասարակական խորհրդի անդամ։


== Կենսագրություն ==
Սեմյոն Սլեպակովը ծնվել է Ռուսաստանի Պյատիգորսկ քաղաքում։ Դեռ վաղ հասակում ինքն իրեն համարել է ստեղծագործ անհատ։ Ակտիվ մասնակցություն է ունեցել դպրոցական և քաղաքային բոլոր միջոցառումներում։ 2000-2006 թվականներին՝ ՈւՀԱ-ի «Պյատիգորսկի հավաքական» թիմի ավագ։ 2004 թվականին «Պյատիգորսկի հավաքական» թիմի կազմում դարձել է ՈւՀԱ-ի Բարձր լիգայի հաղթող։ 2005 թվականից ապրում է Մոսկվայում։ 2006 թվականին Գարիկ Մարտիրոսյանի և Ալեքսանդր Դուլերայնի հետ միասին ստեղծել են «Наша Russia» սկետչ-շոուն։ 2008 թվականին դարձել է «Универ» և «Наша Russia. Яйца судьбы» ֆիլմերի պրոդյուսերը։ 2010 թվականից «Comedy Club»-ի մասնակից։ «Comedy Баттл»-ի մշտական ժյուրի։ «Интерны» հեռուստասերիալի պրոդյուսեր։ 2011 թվականից «Универ. Новая общага» հեռուստասերիալի պրոդյուսեր։ 2012 թվականից «Сашатаня» հեռուստասերիալի պրոդյուսեր։ 2012 թվականից՝ «ХБ» սիթքոմի պրոդյուսեր։ 2015 թվականին դարձել է «Озабоченные, или Любовь зла» հեռուստասերիալի սցենարիստ և պրոդյուսեր։


== Սկավառակագրություն ==
2005 թվականին Սեմյոն Սլեպակովը ձայնագրել է իր առաջին երաժշտական ալբոմը։ 2010 թվականից, որպես անհատ ներկայացնում է իր երաժշտական համարները «Comedy Club»-ում։ 2012 թվականին ձայնագրել է իր երկրորդ երաժշտական ալբոմը։


== Անձնական կյանք ==
2012 թվականի սեպտեմբերի 12-ից ամուսնացած է Կարինեի հետ (մասնագիտությամբ՝ իրավաբան)։ Ամուսնական արարողությունը կատարվել է Իտալիայում։
Սեմյոն Սլեպակովի պապիկի եղբայրը ԽՍՀՄ հայտնի դրամատուրգ և սցենարիստ Յակով Արոնովիչ Կոստյուկովսկին է։


== Ծանոթագրություններ ==
(9018) Գալաշ

(9018) Գալաշ (անգլ.՝ Galache), աստերոիդ աստերոիդների հիմնական գոտում։ Հայտնաբերվել է 1987 թվականի մայիսի 5-ին Ալան Գիլմորի և Պամելա Կիլմարտինի կողմից Լեյք Տեկապոյում։
Միջին հեռավորությունը Արեգակից կազմում է 2,313404 ա. մ., առավելագույնը մոտենում է 2,1218 ա. մ. հեռավորության վրա և հեռանում 2,505 ա. մ.։ Արեգակի շուրջ մեկ ամբողջական պտույտ է կատարում 1285,21 երկրային օրվա ընթացքում, իր ուղեծրով շարժվելով միջինում 0,280109 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9018) Գալաշ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ներսակ

Ներսակ (ֆր.՝ Nersac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 2343 մարդ, բնակչության խտությունը` 253.57 մարդ/կմ²։ Բնակավայրը զբաղեցնում է 9.24 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 110 կմ հարավ, Անգուլեմ քաղաքից` 9 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1525 աշխատունակ (15-64 տարեկան) բնակիչ, որոնցից ակտիվ էին 1156-ը, իսկ ոչ ակտիվները` 369։ Ակտիվության ցուցանիշը կազմում է 75,8 %։ 1156 աշխատունակ մարդկանցից աշխատել է 997 անձ (508 տղամարդ և 489 կին)։ Գործազուրկ են եղել 159 անձ (84 տղամարդ և 75 կին)։ 369 անաշխատունակներից 91-ը եղել են աշակերտներ կամ ուսանողներ, 176-ը` թոշակառուներ, իսկ 102-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆուկույամա

Ֆուկույամա (ճապ.՝ 福山市 Fukuyama-shi), քաղաք Ճապոնիայում՝ Հիրոսիմա պրեֆեկտուրայում։
2010 թվականի հունվարի 31-ի տվյալների համաձայն՝ քաղաքի բնակչությունը կազմում է 465 238 մարդ, իսկ բնակչության խտությունը՝ 898,02 մարդ/կմ2։ Քաղաքը զբաղեցնում է 461,23 կմ2 տարածք։
Համարվում է Հիրոսիմա պրեֆեկտուրայի երկրորդ ամենամեծ քաղաքը՝ Հիրոսիմաից հետո։ Տեղակայված է պրեֆեկտուրայի արևմտյան հատվածում։ Քաղաքի խորհրդանիշն է համարվում վարդը։ Այստեղ մայիս ամսին ամեն տարի կազմակերպվում է վարդին նվիրված փառատոն։ Ֆուկույաման համարվում է արդյունաբերական քաղաք։ Քաղաքում արտադրվում են մեքենաներ, կաուչուկե ապրանքներ, էլեկտրոնիկա, հագուստ և սնունդ։


== Կլիմա ==
Ֆուկույամայի կլիման մերձարևադարձային մուսսոնային է։ Բնութագրվում է շոգ ու չոր ամառներով և զով ձմեռներով։ Տեղումները նկատվում են ողջ տարվա ընթացքում, իսկ առավելագույն քանակի են հասնում ձմռան ամիսներին։


== Կրթություն ==
Ֆուկույամայում կա 70 տարրական մասնավոր և հանրային դպրոց ու 20 հանրային և մասնավոր ավագ դպրոց։ Ֆուկույամայի համալսարանը գտնվում է Մացունագա շրջանի հյուսիս-արևմուտքում։ Համալսարանում առկա են տարբեր մասնագիտությունների ֆակուլտետներ, սակայն ամենահայտնին դեղագործության ֆակուլտետն է։
1995 թվականի հունիսին այստեղ կառուցվել է Ֆուկույամայի հոլոքոստին նվիրված կրթական կենտրոնը։ Այնտեղ ուսումնասիրվում է հոլոքոստի ժամանակ որբ մնացած 1,5 մլն երեխաների պատմությունը։


== Քույր քաղաքներ ==
 Կազանլիկ, Բուլղարիա
 Համիլտոն (Օնտարիո), Կանադա
 Օկաձակի, Այչի, Ճապոնիա
 Փհոհան, Հյուսիսային Գյոնգսանգ, Հարավային Կորեա
 Տացլոբան, Ֆիլիպիններ
 Մաուի, Հավայան կղզիներ, Ամերիկայի Միացյալ Նահանգներ


== Ծանոթագրություններ ==


== Արտաքին հղումներ ==
Ֆուկույամայի պաշտոնական կայք (ճապոներեն)
Հոլոքոստի ուսումնասիրության կենտրոն
 Fukuyama travel guide from Wikivoyage
Հյուսիսային ծրագիր

Հայաստանի ազատագրության Հյուսիսային ծրագիր, ստեղծվել է 1780-ականներին և հեղինակներն են եղել Հովսեփ Արղությանը և Հովհաննես Լազարյանը։


== Պատմություն ==
Ծրագրի ստեղծման և Ռուսաստանին ներկայացման համար մեծ խթան է հանդիսացել 1783 թվականին Ռուսաստանի և Վրաստանի միջև կնքված դաշնագիրը, որը հայտնի է Գեորգիևյան անունով։ Ըստ այդ դաշնագրի՝ Ռուսաստանը պետք է հովանավորեր Վրաստանին, անհրաժեշտության դեպքում զորք ուղարկեր։ Այս պայմանագիրը մեծ արձագանք է գտնում Հայաստանում, որի արդյունքում սկսվում է հայ-ռուսական նախագծի ստեղծման քննարկումները։ Այս քննարկումների հետ մեծ հույսեր էին կապում Ռուսաստանում բնակվող Հովսեփ Արղությանը և Հնդկաստանում բնակվող Շահամիր Շահամիրյանը։

Հովսեփ Արղությանը և Հովհաննես Լազարյանը 1780-ականների սկզբներին սկսում են բանակցություններ վարել Ռուսաստանի հետ, որի արդյունքում պետք է ձեռնարկվեր արշավանք դեպի Հայաստան՝ այն ազատագրելու համար։ Նրանք կազմում են նախագիծ, որը հետագայում հայտնի դարձավ Հյուսիսային անվամբ։ Այն կազմված էր 18 կետերից։
Այս ծրագրի առաջին երեք հոդվածները հայերի և ռուսների միջև եղավ կրոնական հակասությունները կարգավորող կետեր էին։ Առաջարկվում էր կնքել հայ-ռուսական հավիտենական դաշինք։ Հայաստանում պետք է պահվեր չափավոր քանակի ռուսական զորքը, որը պետք է երկիրը պաշտպաներ հնարավոր արտաքին հարձակումներից։ Հայաստանը պետք է հարկ վճարեր սեփական հանքերից ստացված եկամուտից, նաև անհրաժեշտության դեպքում պետք է զորք հատկացներ Ռուսաստանին։ Հայաստանը հռչակվելու էր թագավարություն, որի թագավորը պետք է ընտրվեր ռուսաց կայսրի կողմից և օծվեր Էջմիածնում։ Հայոց մայրաքաղաք պետք է հռչակվեր Անին կամ Վաղարշապատը։ Սահմանվում էին նաև հայոց պետական խորհրդանիշները՝ դրոշ, զինանշան, շքանշաններ և այլն։ Հին հողատերերին էին վերադարձվում իրենց հողերը, սակայն նրանք չունեին գյուղացիներին ճորտացնելու իրավունք։ Երկրների միջև կնքվելու էր առևտրական պայմանագիր, իսկ Կասպից ծովի ափին Հայաստանը պետք է ստանար նավահանգիստ։
Սակայն այս նախագիծը չքննարկվեց ռուսական իշխանությունների կողմից և մնաց անպատասխան։


== Տես նաև ==
Հայ-ռուսական հարաբերություններ
Հակառուսականությունը Հայաստանում
Ռուսական վտանգը
Երկաթե և թղթե շերեփ
Հարավային ծրագիր


== Ծանոթագրություններ ==
Քրիս Քեյման

Քրիստոֆեր Զեյն Քեյման (անգլ.՝ Christopher Zane Kaman, ապրիլի 28, 1982(1982-04-28), Գրանդ Ռապիդս, Միչիգան, ԱՄՆ), ամերիկացի և գերմանացի նախկին բասկետբոլիստ, կենտրոնական։ Հանդես է եկել Բասկետբոլի ազգային ասոցիացիայում (NBA)։ Ընտրվել է 2003 թ. NBA-ի դրաֆթի առաջին ռաունդի #6 ընտրությամբ՝ «Լոս Անջելես Կլիպերսի» կողմից՝ Կենտրոնական Միչիգանի կենտրոնական համալսարանում անցկացրած տարիներից հետո։


== Արտաքին հղումներ ==
Բասկետբոլ-ռեֆերենս էջը Archived 2020-11-12 at the Wayback Machine. (անգլերեն)
Դո մաժոր

Դո մաժոր, լադի տոնայնություններից մեկը։ Այն իր համարկարգում չի պարունակում ոչ մի նշան (դիեզ կամ բեմոլ)։ Տոնայնության գերմանական անվանումն է C dur, անգլիական անվանումը՝ C major, իսկ ֆրանսիականը՝ do majeur։ Դո մաժորը կազմված է հետևյալ նոտաներից՝ դո-ռե-մի-ֆա-սոլ-լա-սի-դո-սի-լա-սոլ-ֆա-մի-ռե-դո։ Այս տոնայնության զուգահեռ տոնայնությունը լա մինորն է, սուբդոմինանտան՝ ֆան, իսկ դոմինանտան սոլը։ Դո մաժորի համանուն տոնայնությունը դո մինորն է, որը ունի երեք բեմոլ (սի մի և լա բեմոլ)։
Այս տոնայնությունում գրվել են բազմաթիվ հանրահայտ ստեղծագործություններ, այդ թվում նաև Վոլֆգանգ Ամադեուս Մոցարտի 41-րդ սիմֆոնիան, Ռոբերտ Շումանի 2-րդ սիմֆոնիան, Սերգեյ Պրոկոֆևի 4-րդ սիմֆոնաին և այլ գործեր։